[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 20.9.2007

KOM(2007) 557 endelig

2005/0040 (COD)

UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringer til Rådets fælles holdning til forslag til

EUROPA-PARLAMENTETS OG RÅDETS BESLUTNING om et særprogram om civilret for perioden 2007-2013 som en del af det generelle program om grundlæggende rettigheder og retfærdighed

OM ÆNDRING AF KOMMISSIONENS FORSLAG i henhold til EF-traktatens artikel 250, stk. 2

2005/0040 (COD)

UDTALELSE FRA KOMMISSIONENi henhold til EF-traktatens artikel 251, stk. 2, tredje afsnit, litra c), om Europa-Parlamentets ændringer til Rådets fælles holdning til forslag til

EUROPA-PARLAMENTETS OG RÅDETS BESLUTNING om et særprogram om civilret for perioden 2007-2013 som en del af det generelle program om grundlæggende rettigheder og retfærdighed

1. Indledning

Ifølge EF-traktatens artikel 251, stk. 2, tredje afsnit, litra c), skal Kommissionen afgive udtalelse om de ændringer, Europa-Parlamentet foreslår ved andenbehandlingen. Kommissionen forelægger hermed sin udtalelse om Parlamentets ene ændringsforslag.

2. BAGGRUND

FORSLAGET BLEV VEDTAGET AF KOMMISSIONEN DEN 6. APRIL 2005 OG SENDT TIL EUROPA-PARLAMENTET OG RÅDET DEN 26. APRIL 2005. DET EUROPÆISKE ØKONOMISKE OG SOCIALE UDVALG VEDTOG SIN UDTALELSE OM KOMMISSIONENS FORSLAG DEN 19. JANUAR 2006. EUROPA-PARLAMENTET VEDTOG PÅ ET PLENARMØDE 7 ÆNDRINGER VED FØRSTEBEHANDLINGEN DEN 14. DECEMBER 2006. RÅDET VEDTOG SIN FÆLLES HOLDNING DEN 13. JUNI 2007. KOMMISSIONEN VEDTOG SIN MEDDELELSE OM RÅDETS FÆLLES HOLDNING DEN 19. JUNI 2007. EUROPA-PARLAMENTET VEDTOG PÅ ET PLENARMØDE et ændringsforslag ved andenbehandlingen den 11. juli 2007.

3. FORMÅLET MED FORSLAGET

Kommissionens forslag tager sigte på fastlæggelse af et særprogram om civilret med følgende mål:

a) at fremme det retlige samarbejde for at bidrage til oprettelsen af et egentligt europæisk civilretligt område baseret på gensidig anerkendelse og tillid

b) at fremme fjernelsen af hindringer for en smidig afvikling af grænseoverskridende civile retssager i medlemsstaterne

c) at forbedre hverdagen for erhvervsliv og privatpersoner ved at give dem mulighed for at udøve deres rettigheder i hele Den Europæiske Union, bl.a. ved at fremme adgangen til domstolene

d) at forbedre kontakter, udveksling af oplysninger og netværkssamarbejde mellem de retslige og de administrative myndigheder og de juridiske erhverv, bl.a. gennem støtte til uddannelse af aktører inden for retsvæsenet, med henblik på bedre gensidig forståelse blandt sådanne myndigheder og fagfolk.

4. Kommissionens udtalelse om Europa-Parlamentets ændringsforslag

4.1. Ændring sforslag, som Kommissionen godtager

Kommissionen godtager Parlamentets ene ændringsforslag . Med dette ændringsforslag indsættes der i præamblen en ny betragtning, hvis formulering er blevet forhandlet med Rådet og Kommissionen, og som vedrører Europa-Parlamentets orientering om arbejdet i den forvaltningskomité, der er omhandlet i beslutningen.

Kommissionen fremsatte ligeledes følgende erklæring i forbindelse med afstemningen på plenarmødet:

"Hvad angår foranstaltninger til gennemførelse af Europa-Parlamentets og Rådets beslutning om særprogrammet om civilret for perioden 2007-2013, forpligter Kommissionen sig undtagelsesvis til hurtigst muligt og ud over oversendelsen via komitologiregistret at forelægge udkastene til årlige arbejdsprogrammer vedrørende nævnte særprogram for formanden for det kompetente udvalg.

Kommissionen orienterer ligeledes hurtigst muligt Parlamentet om enhver ændring af teksten efter udvalgsmødet".

5. Konklusion

I henhold til EF-traktatens artikel 250, stk. 2, ændrer Kommissionen sit forslag som ovenfor angivet.